# Don Taylor

Don Taylor (Freeport, 13 de desembre de 1920 − Los Angeles, 29 de desembre de 1998) va ser un actor i director de cinema estatunidenc, conegut principalment per les seves interpretacions en clàssics dels anys 1950 com Stalag 17 i El pare de la núvia, i pel seu treball al film de gènere negre de 1948 The Naked City.

## Carrera

Nascut a Freeport, Pennsilvània (Estats Units), Taylor va estudiar declamació i art dramàtic a la Universitat Estatal de Pennsilvània, viatjant a Hollywood el 1942. Allà va firmar contracte amb Metro-Goldwyn-Mayer i va actuar en petits papers.
Reclutat per les Forces Aèries de l'Exèrcit dels Estats Units (AAF) durant la Segona Guerra Mundial, va actuar a l'obra produïda per les Forces Aèries per al teatre i per al cinema Cita als cels apareixent en els crèdits com "Cpl. (Caporal) Don Taylor. "
Després del seu llicenciament, Taylor va ser elegit per interpretar un primer paper en de jove detectiu a The Naked City, filmada completament als carrers de Nova York. Després de Naked City, va encarnar el marit d'Elizabeth Taylor en les comèdies El pare de la núvia (1950) i Father's Little Dividend (1951), protagonitzada per Spencer Tracy. El 1951 va interpretar a Vern "Cowboy" Blithe a Infern als núvols, i el 1953 va fer el paper clau del presoner Tinent Dunbar al film de Billy Wilder Stalag 17. També va destacar la seva actuació a The Men of Sherwood Forest (1954). El seu últim paper cinematogràfic d'importància va tenir lloc a la pel·lícula I'll Cry Tomorrow (1955).
Des de finals dels anys cinquanta fins a la dècada de 1980, Taylor es va dedicar a la direcció de pel·lícules, i principalment als programes televisius, com la sèrie Steve Canyon, protagonitzada per Dean Fredericks. Un dels seus títols destacats va ser el musical de 1973 Tom Sawyer, la qual gaudia d'una banda sonora firmada pels germans Sherman, Robert B. Sherman i Richard M. Sherman. Altres pel·lícules dirigides per Taylor van ser Escape from the Planet of the Apes, Ecos d'un estiu, The Great Scout & Cathouse Thursday, L'illa del Dr. Moreau (1977, amb Burt Lancaster), Damien: Omen II (1978, amb William Holden), i El final del compte enrere (1980, amb Kirk Douglas).
De manera ocasional Taylor va actuar alhora que dirigia, cosa que per exemple va fer en episodis de la sèrie televisiva Burke's Law.

### Vida personal

Taylor es va casar dues vegades:
* La seva primera esposa va ser Phyllis Avery, amb qui es va casar el 1944, i de la que es va divorciar el 1955. El matrimoni va tenir dues filles, Anne i Avery.
* La seva segona dona va ser Hazel Court. El matrimoni es va celebrar el 1964 i va durar fins a la mort del cineasta. Van tenir un fill, Jonathan, i una filla, Courtney.
Don Taylor va morir el 1998 a Los Angeles, Califòrnia, a causa d'una fallada cardíaca. Acabava de complir els 78 anys. Va ser enterrat en el Cementeri Westwood Village Memorial Park de Los Angeles.

## Filmografia

| Director 1962: Tierra brutal: Mike Summers 1958: The Rifleman (sèrie TV) 1959: Dennis the Menace (sèrie TV) 1960: Full Speed for Anywhere (TV) 1960: The Barbara Stanwyck Show (sèrie TV) 1960: Hong Kong (sèrie TV) 1961: The Dick Powell Show (sèrie TV) 1961: Dr. Kildare (sèrie TV) 1961: Everything's Ducky 1962: Octavius and Me (TV) 1963: Rockabye the Infantry (TV) 1963: The Farmer's Daughter (sèrie TV) 1963: Burke's Law (sèrie TV) 1964: Ride the Wild Surf 1966: Preview Tonight (sèrie TV) 1967: The Flying Nun (sèrie TV) 1967: Jack of Diamonds 1968: It Takes a Thief (sèrie TV) 1968: Something for a Lonely Man (TV) 1969: L'exèrcit de cinc homes (Un Esercito di cinque uomini) 1969: The Confessions of Marian Evans (TV) 1970: Wild Women (TV) 1971: Escape from the Planet of the Apes 1971: Cannon (sèrie TV) 1972: Heat of Anger (TV) 1972: The Manhunter (TV) 1973: Tom Sawyer 1974: Night Games (TV) 1974: Honky Tonk (TV) 1976: Ecos d'un estiu 1976: Great Scout and Cathouse Thursday 1977: The Hemingway Play (TV) 1977: A Circle of Children (TV) 1977: L'illa del Dr. Moreau (The Island of Dr. Moreau) 1978: La maledicció de Damien (Damien: Omen II) 1979: The Gift (TV) 1980: The Final Countdown 1980: The Promise of Love (TV) 1981: Broken Promise (TV) 1981: Red Flag: The Ultimate Game (TV) 1982: Drop-Out Father (TV) 1983: Listen to Your Heart (TV) 1983: Ghost Dancing (TV) 1983: September Gun (TV) 1984: He's Not Your Son (TV) 1985: My Wicked, Wicked Ways... The Legend of Errol Flynn (TV) 1985: Secret Weapons (TV) 1985: Going for the Gold: The Bill Johnson Story (TV) 1986: Classified Love (TV) 1987: Ghost of a Chance (TV) 1988: The Diamond Trap (TV) | Actor 1943: The Human Comedy: Soldat a l'estació de tren 1943: Who's Superstitious?: Mariner 1943: Salute to the Marines: Membre de l'equip de demolició 1943: Swing Shift Maisie: Jove Pilot 1943: Parade aux étoiles: Soldat a l'estació de tren 1943: Girl Crazy: Noi 1944: Winged Victory: Danny 'Pinkie' Scariano 1947: Song of the Thin Man: Buddy Hollis 1948: The Naked City: Detectiu Jimmy Halloran 1948: For the Love of Mary: David Paxton 1949: Ambush: Tinent Linus Delaney 1949: Battleground: Soldat ras Standiferd 1950: El pare de la núvia: Buckley Dunstan 1951: Target Unknown: Tinent Frank Webster 1951: Father's Little Dividend: Buckley Dunstan 1951: Infern als núvols: Tinent Vern 'Cowboy' Blithe 1951: The Blue Veil: Dr. Robert Palfrey 1951: Submarine Command: Tinent Peter Morris 1952: Japanese War Bride: Jim Sterling 1953: The Girls of Pleasure Island: Tinent Gilmartin 1953: Destination Gobi: Jenkins 1953: Stalag 17: Tinent James Skylar Dunbar 1954: Men of Sherwood Forest: Robin Hood 1954: Johnny Dark de George Sherman: Duke Benson 1955: I'll Cry Tomorrow: Wallie 1956: The Bold and the Brave: Preacher 1956: Ride the High Iron: Hugo Danielchik 1957: Love Slaves of the Amazons: Dr. Peter Masters Guionista 1986: Classified Love (TV) 1985: My Wicked, Wicked Ways... The Legend of Errol Flynn (TV) Productor 1962: Octavius and Me (TV) 1981: Broken Promise (TV) 1983: Listen to Your Heart (TV) |